पुलिस के खिलाफ धरना दो घंटे ओपीडी रखी बंद
सिविलअस्पतालबंगा के डाक्टरों ने तोड़फोड़ के मामले में पांच दिन बाद भी आरोपियों पर कार्रवाई नहीं होने के विरोध में बंगा पुलिस के खिलाफ प्रदर्शन किया आैर दो घंटे ओपीडी सेवाएं बंद रखीं।
इस दौरान डाक्टरों ने बंगा पुलिस के खिलाफ नारेबाजी की आैर आरोपियों को पकड़ने के लिए कहा। उन्होंने कहा कि अगर पुलिस ने कार्रवाई नहीं की तो वह जोरदार संघर्ष करेंगे। पीसीएमएस के जिला प्रधान डॉ. निरंजन पाल ने कहा कि वह अस्पतालों में दिन-रात सेवाएं देते हैं। अस्पताल में उनकी सुरक्षा नहीं है।
अगर अस्पतालों में आकर कोई हमला करके तोड़फोड़ करेगा, ऐसे में वह मेडिकल सेवाएं नहीं दे सकेंगे। रात को लेडीज स्टाफ भी होता है। पुलिस अगर ऐसे लोगों के खिलाफ कार्रवाई नहीं करती तो महिलाएं ड्यूटी नहीं कर पाएंगी। डॉ. निरंजन पाल ने कहा कि अस्पताल में दिन-रात काम करने वाले मुलाजिमों की सुरक्षा को ध्यान में रखते हुए पुलिस को ऐसे हमलावरों के खिलाफ सख्त कार्रवाई करनी चाहिए।
उन्होंने कहा कि बड़े दुख की बात है कि पिछले दिनों सिविल अस्पताल में कुछ लोगों द्वारा अस्पताल स्टाफ के लोगों पर हमला करने की कोशिश की आैर तोड़फोड़़ की। इसकी शिकायत उसी दिन पुलिस को की गई लेकिन पांच दिन बाद भी पुलिस ने आरोपियों के खिलाफ कोई कार्रवाई नहीं की। धरने को डॉ. राजेश भाटिया ने भी संबोधित किया। धरने में एसएमओ डॉ. रेनू सूद, डॉ. सुखजीत कौर, डॉ. राजन, डॉ. परमवीर सिंह राय, रमेश कुमार, नछतर कौर आदि के अलावा धरने में अन्य मुलाजिम भी शामिल थे।
बंगा के सिविल अस्पताल में पुलिस के खिलाफ नारेबाजी करते डाक्टर।
कुछ लोगों ने डाक्टरों के साथ की थी गाली-गलौच
मुकंदपुररोड पर 23 दिसंबर को हुई एक सड़क दुर्घटना में गंभीर जख्मी को सिविल अस्पताल में लाया गया था लेकिन जख्मी के साथ आए कुछ व्यक्तियों ने अस्पताल में डाक्टरों से गाली-गलौच किया। इस दौरान उन लोगों ने तोड़फोड़ की। ऐसा सिविल अस्पताल के डाक्टरों का आरोप था, जिसकी शिकायत डाक्टरों ने बंगा सिटी पुलिस को दी थी।
पुलिसने शुरू की मामले की जांच
जांचकर रहे एएसआई राकेश कुमार ने कहा कि उन्होंने अज्ञात आरोपियों के खिलाफ सरकारी डयूटी में बाधा पहुंचाने, गाली गलौच करने तथा सरकारी संपत्ति की तोडफ़ोड़ के मामले को लेकर जांच शुरू कर दी है। पुलिस आरोपियों का पता लगाने में जुटी है
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva